projecte-aina/catalan_government_crawling huggingface dataset:
La Generalitat ha de promoure la comunicació, l'intercanvi cultural i la cooperació amb les comunitats i els territoris, pertanyents o no a l'Estat espanyol, que tenen vincles històrics, lingüístics i culturals amb Catalunya [...].
Els territoris amb vincles històrics, lingüístics i culturals amb Catalunya (Estatut d'autonomia 2006).
D'aquí ve la voluntat del conjunt dels territoris a promoure la comunicació i, sobretot, a contribuir activament en la consecució d'aquest objectiu en l'àmbit de l'educació.
Aquests lligams històrics, culturals i lingüístics que uneixen des de fa segles aquests territoris constitueixen un camp favorable per al desenvolupament d'intercanvis culturals, per a la promoció de l'ensenyament de i en la llengua i per a les relacions entre centres educatius, ensenyants i alumnes.
Així mateix, la cooperació en matèria de recerca en educació, de difusió d'iniciatives pedagògiques, de formació inicial i continuada del personal i de creació de recursos didàctics, és una base essencial per al progrés de l'ensenyament de la llengua i en la llengua catalana en el conjunt dels territoris.
Per tots aquest motius, es va constituir l'any 2000 la Comissió Interterritorial de l'ensenyament de la llengua amb la voluntat de treballar per al desenvolupament d'accions coordinades, bo i tenint en compte les competències respectives de les diverses institucions.
Descripció: Experiència que explica el treball de reconeixement de les llengües d'origen de l'alumnat en quatre centres educatius de l'Eixample de Barcelona.
Presentada a la V Jornada Internacional de Bones Pràctiques de Gestió del Multilingüisme.
Pla Educatiu d'Entorn del Departament d'Ensenyament i Ajuntament de Tortosa
Descripció: La Gimcana de les Llengües de Tortosa és una actuació per fer conèixer a tota la població el valor de la diversitat lingüística i fomentar el respecte per totes les llengües.
Departament d'Ensenyament (Pla Educatiu d'Entorn i ELIC de Sabadell) i Consorci per a la Normalització Lingüística de Sabadell
Descripció: Projecte que neix per fomentar la riquesa del bagatge lingüístic de l'alumnat dels centres educatius de primària i secundària i el treball en xarxa entre centres i altres agents educatius del territori.
Descripció: Activitat que consisteix a fer servir els noms de les classes (els tomàquets, les carabasses, la tarongina, la menta, les patates, els pèsols,...) per cercar la riquesa lingüística de l'escola, tot construint un hort de les llengües.
Descripció: Cacera del tresor sobre la diversitat lingüística del món.
Descripció: Jocs per treballar la diversitat lingüística i cultural (data de publicació: curs 2005-2006)
Etapa educativa: Educació primària (CS) i secundària.
Identificació personal i relacions familiars
Estats físics i anímics d'una persona
Rutines diàries, temps lliure i entreteniment
Habitatge i llocs de residència
Orientacions didàctiques i solucions
Diversitat lingüística i cultural I
Diversitat lingüística i cultural II
Descripció: Activitat que es planteja com una presentació de les competències lingüístiques que cadascun dels alumnes i de les alumnes té en diverses llengües.
Descripció: Materials per treballar la dimensió plurilingüe i intercultural del currículum
Descripció: Eina interactiva amb informació cartogràfica actualitzada sobre llengües i un ampli ventall d'activitats didàctiques.
Etapa educativa: Educació primària i secundària.
Europe through Teachers "(Escoles Multiculturals - Millorant el Tresor Lingüístic i Cultural d'Europa a través dels docents) és un projecte Erasmus + KA2 amb una durada des de Setembre de 2015 fins a Febrer de 2018, que ha dut a terme activitats que ajudin els mestres a adquirir noves habilitats, competències i materials per a treballar eficaçment amb estudiants culturalment diversos entre 6 - 13 anys.
L'objectiu general és fer front a la manca d'habilitats i competències dels professors sobre com tractar les classes multiculturals iajudant-los a resoldre situacions difícils amb nens d'orígens culturals diferents.
Presenta una vuitantena de relats etimològics, que permet conèixer moltes històries sobre l'origen de paraules d'ús quotidià, narrades de manera amena i sintètica.
És un recurs de lectura per a l'aula que ajuda a entendre la llengua com un preciós llegat que hem rebut dels avantpassats i que ens cal transmetre.
Recull de contes i llegendes populars multilingüe, en format àudio i pdf, que reflecteix la realitat cultural i lingüística de la població nouvinguda de la zona d'acció del Centre de Normalització Lingüística de Sabadell.
L'equip Lic del Vallès Occidental ha elaborat una proposta d'activitats en pdf
L'equip Lic de Sabadell ha elaborat una maleta pedagògica per treballar les llengües familiars dels alumnes
Servei d'Immersió i Acolliment Lingüístics.
Descripció: Document que recull informació sobre les llengües familiars més presents en el sistema educatiu de Catalunya.
Descripció: Bibliografia selectiva consultable al Centre de Documentació de la Direcció General de Política Lingüística del Departament de Cultura.
Col·lecció Conciutadania intercultural, núm. 8, 2009.
Descripció: Guia que ofereix eines, idees i principis per al treball orientat a la incorporació pràctica de les competències plurilingües i de tots els sabers lingüístics dels alumnes, partint de la idea que la diversitat lingüística és l'eix vertebrador d'una proposta escolar inclusiva i transversal.
Descripció: Ofereix orientacions pràctiques per a l'acollida i l'avaluació inicials de l'alumnat nouvingut així com propostes per a un acolliment efectiu de les seves famílies.
Barcelona: Grup de biblioteques catalanes associades a la Unesco i Linguapax, 2007
Descripció: Selecció de recursos de caire divulgatiu sobre diversitat lingüística, amb l'objectiu d'apropar aquesta realitat al públic en general.
La revista Llengua i ús, en el seu número 54, publica un article de Marta Rovira sobre El plurilingüisme familiar.
L'article aborda una temàtica que cada vegada hi ha més infants que tenen més d'una llengua familiar, que combinades amb les llengües apreses fora de la família, a l'escola i al carrer, els parlants al·loglots constitueixen un nou perfil de persones plurilingües.
Articles de Didàctica de la Llengua i de la Literatura, núm 60, juliol-agost-setembre de 2013.
Descripció: Conjunt de set articles de diferents autors que tracten aspectes sociolingüístics del nostre sistema educatiu en les etapes de primària i secundària.
Col·lecció: Prisma, núm 15, 2007.
Descripció: Obra que ens permet fer una aproximació a una de les nostres cultures veïnes, una cultura que, a més, és la pròpia de la meitat dels marroquins que viuen entre nosaltres.
Descripció: Aquest diccionari mostra la diversitat lingüística que podem trobar actualment al continent europeu.
Conté articles sobre les famílies lingüístiques, les llengües i els principals dialectes i varietats que es parlen a Europa.
Descripció: Article que posa de manifest la gran diversitat lingüística en què es troba envoltada la llengua catalana com a conseqüència de les recents migracions del tombant de segle.
La nova realitat social, derivada d'aquest flux migratori, implica reptes importants en el nostre present i en el nostre futur.
Descripció: Microestudi s'ha fet a partir d'una mostra de 85 alumnes de 2n d'ESO (de fet, tot els alumnes d'aquest curs: 3 aules) d'un institut de titularitat pública d'una ciutat catalana de més de 100.000 habitants.
Descripció: Conclusions de l'estudi que va fer la comissió Nova immersió i canvis metodològics sobre els canvis lingüístics produïts al sistema educatiu català en la dècada del 1995 al 2005.
Descripció: Proposta d'una perspectiva coherent de la diversitat cultural que pugui contribuir en les mesures que adopti la comunitat internacional.
Mostra les pautes que haurien de ser les bases de l'educació (multicultural i plurilingüe).
Els docents no tan sols han de ser especialistes en les matèries, sinó que han de respectar les diferències culturals.
Pel que fa a les llengües, cal integrar l'ensenyament de les llengües nacionals, regionals/locals i internacionals per assolir l'objectiu principal per preservar la diversitat lingüística.
Descripció: Treball de recerca de batxillerat que presenta l'estudi de la diversitat lingüística de l'Institut Damià Campeny de Mataró.
El Pacte nacional per a la immigració és un acord signat el 19 de desembre del 2008 pel Govern i diversos agents econòmics i socials amb l'objectiu de respondre les demandes que planteja la societat catalana respecte a la transformació demogràfica viscuda pel fet migratori i les seves conseqüències.
Pacte Nacional per a la Immigració 2008 Document de consens 2012.
Aplega els diferents programes i actuacions que han de realitzar tots els departaments del Govern.
Incideix de manera notòria en el model de Catalunya d'integració de les persones immigrades.
En la primera dècada del segle XXI, un dels principals reptes al qual ha hagut de donar resposta el sistema educatiu no universitari a Catalunya ha estat el de l'arribada massiva d'alumnes de nacionalitat estrangera, el nombre dels quals ha crescut d'una forma extraordinària sobretot a partir del tombant de segle.
En el conjunt de la població, les persones de nacionalitat estrangera han arribat a representar el 15,95% del total (2010), mentre que els seus fills, si més no els qui conservaven únicament la nacionalitat dels pares, eren, el curs 2010-2011, el 13,02% dels estudiants dels nostres centres educatius no universitaris.
Pel que fa a la procedència estatal d'aquest alumnat, a partir de les dades de la matrícula, sabem que en tenim de procedent de més de 160 estats d'arreu del món.
Com a dada significativa, cal destacar que, a part de l'alumnat de nacionalitat espanyola, hi ha vint-i-tres estats que tenen més de 1.000 alumnes al nostre sistema educatiu.
Aquesta diversitat de procedències ha portat, lògicament, també una diversitat de llengües com mai no hi havia hagut a la societat catalana.
Només a les aules d'acollida el curs 2009-2010 es van identificar parlants de 106 llengües.
Aquests són alguns dels elements que fan que, tal com ens recorda el nostre currículum, l'objectiu central de l'educació sigui preparar l'alumnat de Catalunya perquè sigui capaç de desenvolupar-se com a persona, de comunicar-se, i així poder afrontar els reptes de la societat plural, multilingüe i multicultural del segle XXI.
Això significa educar els nois i les noies perquè desenvolupin aquelles competències comunicatives i lingüístiques que facin possible que tant personalment com socialment siguin capaços d'actuar i reeixir en el seu entorn i construir els fonaments de la ciutadania, del coneixement, del que és la condició humana, de la comprensió d'altri.
Jornada de Llengües i Cultures d'Origen (Conèixer a fons la diversitat pròpia per interactuar en un context global)
Programa de Llengües i Cultures d'Origen
Taula de diàleg: Fins a quin punt coneixem la riquesa lingüística i cultural de les nostres aules?
Jordi Pàmies, expert en migració marroquina (UAB)
Educar en xarxa: reptes i oportunitats
Prometeus – Transferència social UPF (cooperació amb universitats)
Models Inspiradors (Santa Coloma de Gramenet)
ECOP - Estudiants Catalans d'Origen Pakistanès
La diversitat a l'aula: eines i estratègies per a l'empoderament dels docents
Espai 1: Diversitat i convivència a les aules, eines per passar de la teoria a la pràctica de l'educació intercultural.
Com desmantellar l'eurocentrisme a l'aula.
Espai 3: La llengua de l'Altre.
Aida Grau (Institut Numància, Sta.
Espai 4: Plurilingüisme a l'aula d'acollida.
Espai 5: Bones pràctiques de centre.
Centres amb projectes reeixits d'atenció a la diversitat. ( Institut Martí i Dot, Sant Feliu de Llobregat), ( Escola Prat de la Riba, Reus), ( Escola Poble-sec, Barcelona)
El rus pertany al grup de les llengües indoeuropees i és la llengua eslava més parlada, amb 285 milions de parlants a tot el món.
És la llengua oficial de Rússia i una de les llengües oficials de Bielorússia, Kazakhstan, Kirguizistan, Abkhàzia i Ossètia del Sud.
En el curs 2016-2017, a les escoles de Catalunya públiques o privades en règim de concert, hi havia més de 7.000 alumnes procedents d'un país on es parla el rus.
En el present curs 2018-2019 l' Associació Cultural Russa F.Dostoievski i l' Associació Raduga de Barcelona ofereixen classes de llengua i cultura russes en horari extraescolar adreçades a alumnat d'educació primària i secundària.
El Departament d'Ensenyament considera important i necessari afavorir el coneixement de la llengua alemanya dins el marc de l'ordenació del sistema educatiu, tenint en compte l'augment constant de l'intercanvi d'experiències culturals i educatives entre els països de la Unió Europea.
El Goethe-Institut, institució oficial del Govern alemany, té com a objectiu prioritari la promoció de la llengua alemanya a l'estranger i el foment de la cooperació cultural internacional.
El Departament d'Ensenyament considera molt convenient col·laborar amb el Goethe-Institut per tal d'assolir una extensa difusió i coneixement de la llengua i la cultura alemanya.
Acord de col·laboració entre el Departament d'Ensenyament i el Goethe-Institut
Un dels objectius del Servei de Llengües Estrangeres és impulsar el plurilingüisme de l'alumnat per tal que, en acabar l'educació obligatòria, tingui domini comunicatiu i lingüístic de la llengua catalana, castellana i dues llengües estrangeres que el capaciti per a la gestió dels aprenentatges futurs en un món global.
El desenvolupament i la millora del coneixement de la llengua francesa per part de l'alumnat és un objectiu estratègic atesos els projectes d'internalització que duen a terme els centres educatius.
Aquest apartat permet donar a conèixer i difondre orientacions, informacions, documentació i recursos en llengua francesa per aconseguir un canvi progressiu de l'ensenyament i aprenentatge de la llengua de Molière, corresponsabilitzant tots els membres de la comunitat educativa.
Dins del pla d'impuls del francès, les mesures per facilitar i encoratjar les accions individuals i col·lectives, permeten integrar i afavorir projectes coordinats on les famílies, els centres, l'alumnat, el professorat i l'entorn poden participar per desenvolupar i consolidar la millora del domini de la llengua.
El Departament d'Ensenyament vol promoure el plurilingüisme i, en especial, el domini de la llengua anglesa, per construir una societat sostenible, solidària, i amb projecció internacional.
L'aprenentatge de la llengua anglesa és essencial per a la competitivitat en el món laboral i per a l'exercici de la ciutadania europea en tots els àmbits.
Totes les llengües ofereixen oportunitats en els móns academic i laboral.
Segons l'Estatut d'Autonomia de Catalunya del 2006, en el seu article 6.5. "era lengua occitana, denominada aranés en Aran, ei era lengua pròpria d'aguest territòri e ei oficiau en Catalonha, cossent damb çò qu'establissen aguest Estatut e es leis de normalizacion lingüistica".
De la mateixa manera, l'article 11.2 estableix que "es ciutadans de Catalonha e es sues institucions politiques reconeishen Aran coma ua realitat occitana dotada d'identitat culturau, istorica, geografica e lingüistica, defenuda pes aranesi ath long des sègles.
En aquestes pàgines trobareu materials per fer ensenyament en i de la llengua occitana d'Aran, així com enllaços a recursos que depenen d'altres administracions dins dels territoris de les quals hi ha zones occitanoparlants.
Finalment, també podreu trobar materials per treballar amb els alumnes del conjunt de Catalunya la realitat aranesa i occitana en general.
La importància de la llengua per a l'aprenentatge i la dificultat del llenguatge acadèmic lligat a cada disciplina científica demanen que les matèries no lingüístiques incloguin aspectes de llengua associats a les necessitats de la disciplina.
Les metodologies TILC aplicades al català en l'ensenyament de les àrees o matèries curriculars proporcionen eines al docent per adequar la resposta didàctica a la diversitat lingüística de l'aula i així atendre, en totes les matèries, les necessitats reals de tots els alumnes, amb l'objectiu final de la millora de resultats acadèmics i l'assoliment de la competència comunicativa en llengua catalana.
La intercomprensió és la capacitat conscient o inconscient que tenen els parlants de diferents llengües d'entendre's parlant cadascú en la seva pròpia llengua.
El procés de comprensió recíproca entre parlants de llengües diferents, si bé és espontani, es pot accelerar mitjançant un recorregut guiat d'ensenyament/aprenentatge.
La didàctica de la intercomprensió, sense pretendre ser una alternativa a l'aprenentatge de totes les habilitats lingüístiques, representa una estratègia útil per a l'aprenentatge lingüístic des d'un enfocament plurilingüe.
I esdevé, també, una pràctica didàctica adequada per al desenvolupament de la consciència lingüística que, té, com a objectiu, posar en valor totes les llengües, tal com suggereix i propugna el Marc europeu comú de referència per a les llengües del Consell d'Europa.
Aquest mateix document subratlla que les llengües no es poden considerar compartiments estancs que el plurilingüisme s'entén, justament, com la integració de diversos repertoris lingüístics que no impliquen necessàriament el domini complet de totes les habilitats.
Des d'aquest punt de vista, la intercomprensió promou la diversitat en el reconeixement i ús de diverses llengües com a mitjà de comunicació.
I té, com a objectiu principal, augmentar la capacitat de comprensió de l'aprenent de diferents llengües –sovint de la mateixa família lingüística- posant de manifest la proximitat entre aquestes.
Així, doncs, com a estratègia didàctica, es basa l'adquisició de competències parcials –notablement de caràcter receptiu- i posa l'èmfasi en els elements lèxics, fonològics, morfològics, sintàctics i fins i tot discursius, textuals o culturals que comparteixen diferents llengües pel fet de ser llengües vinculades a una determinada comunitat lingüística y cultural.
La intercomprensió recorre a la transversalitat de l'aprenentatge i als coneixements previs de l'aprenent.
L'explotació de la proximitat lingüística, d'una banda, i de l'objectiu d'assolir una competència parcial, d'una altra, confereixen a la intercomprensió un caràcter transversal que condueix a un enriquiment lingüístic, cultural i humà notable.
Plataforma virtual que posa en contacte estudiants universitaris europeus que volen fer pràctiques curriculars en institucions, entitats i/o empreses d'arreu d'Europa, amb empreses, entitats i/o institucions proveïdores d'aquestes pràctiques.
La plataforma, avalada per les agències nacionals de gestió del programa Erasmus+, facilita la publicació d'ofertes de pràctiques i és un instrument especialment útil per als estudiants interessats a sol·licitar beques europees de mobilitat.
A través d'aquesta eina els centres educatius poden publicar una oferta de pràctiques adreçada a estudiants que, d'acord amb el seu perfil, puguin desenvolupar funcions i tasques equiparables a les pròpies d'un auxiliar de conversa.
També poden consultar el perfil curricular de possibles candidats i contactar-hi.
Conjunt de recursos i materials per facilitar l'itinerari educatiu de l'alumnat nouvingut en el procés per garantir l'aprenentatge intensiu de la llengua i la progressiva incorporació a l'aula ordinària dins d'un marc d'escola inclusiva.
Recursos relatius al Suport Lingüístic i Social (SLS) que s'ofereix als alumnes d'origen estranger que necessiten ajuda específica per seguir el currículum, i van adreçats als professionals de l'ensenyament que se n'ocupen.
Lingu World Wide és un centre de recursos multilingüe en línia per a l'aprenentatge de llengües estrangeres.
Durant el 2013 i el 2014, el projecte Lingu, finançat pel Programa d'Aprenentatge Permanent de la Comissió Europea, va transformar Linguanet World Wide en un lloc web dinàmic i interactiu on els usuaris poden participar activament aportant els seus recursos i creant comunitats per intercanviar idees i experiències sobre l'ensenyament de llengües o àrees particulars de la pedagogia en totes les llengües.
Programa que s'emmarca dins del conjunt d'actuacions destinades a donar suport a aquells centres que desenvolupen un projecte innovador per a la gestió de les llengües estrangeres curriculars (anglesa, francesa, alemanya o italiana).
Els auxiliars de conversa en els centres catalans són un recurs de primer ordre per a estimular l'aprenentatge de llengües i el coneixement d'altres cultures i altres formes d'entendre el món.
La seva tasca educativa dóna suport lingüístic a les activitats programades pel tutor o tutora d'aula, amb objectius comuns: el desenvolupament de les competències comunicatives i lingüístiques de l'alumnat.
Aquest objectiu és clau per a l'aprenentatge al llarg de tota la vida, atès que l'oralitat esdevé una habilitat bàsica i transversal per a l'estudi i el creixement personal.
Contacte: Servei de Llengües Estrangeres.
Coordinadors/res dels Serveis Territorials
Resolució ENS/2336/2018, de 4 d'octubre, per la qual es crea el Programa d'impuls a la internacionalització de l'educació "Aprendre i interactuar en un context global".
El programa potencia la internacionalització dels centres educatius de Catalunya i reforça l'estratègia per a una educació plurilingüe i intercultural, com a instruments per ajudar els alumnes a esdevenir ciutadans del món, capacitats per treballar cooperativament amb joves d'arreu i preparats per desenvolupar-se amb èxit en un context global.
Els objectius generals del programa són:
Recital amb textos de Palau i Fabre.
Treball adreçat a alumnes de Cicle superior.
Activitat promoguda conjuntament amb la Biblioteca Pompeu Fabra de Sant Quirze de Besora que compta amb el suport de l'Ajuntament de Sant Quirze de Besora i el CRP d'Osona.
Es mostren els codis QR dels vídeos seleccionats en el concurs de lectura de poemes, adreçat a alumnes de 4t d'ESO i 1r i 2n de batxillerat.
Lectura de poemes de l'autor a càrrec dels alumnes d'ESO i Batxillerat.
Treball de revista digital per commemorar el naixement del poeta.
Lectura d'un poema de l'autor per alumes de sisè dins de la celebració de Jocs Florals del centre.
Recitació del poema Amb veus d'infants per alumnes 2n i Cançó d'amor per alumnes de 3r
Recitació de poemes de l'autor per alumnes de segon de primària
Recitació de poemes de l'autor per alumnes de quart de primària
Poemes de l'Alquimista és el títol amb el qual Josep Palau i Fabre (1917-2008) va denominar el conjunt de la seva obra poètica, una de les més interessants de la literatura catalana del s.
En realitat, es tracta d'un llibre que en conté cinc: L'aprenent de poeta, L'alienat, Càncer, Fragments del laberint i Atzucac.
Aquesta guia, adreçada a l'alumnat de batxillerat, ofereix orientacions i activitats per treballar la lectura en tres parts: abans, durant i després.
Petit homenatge a Palau i Fabre amb un recull de poemes musicats.
Ignasi Moreta analitza en una entrada al seu blog el famós poema «La sabata»
Reportatge de Jordi Nopca a l'Ara sobre «Josep Palau i Fabre, vitalista i modern»
Breu antologia de poemes de Palau i Fabre destinats a ser llegits per Sant Jordi en la lectura col·lectiva amb què les escoles de Catalunya homenatjaran el poeta.
El recull té tants apartats com etapes educatives.
Web que ofereix una breu fitxa descriptiva sobre la figura de l'escriptor i inclou una bibliografia, comentaris sobre l'autor i propostes didàctiques.
Web que inclou la ruta "Caldes d'Estrac: perla de poetes", un itinerari que ressegueix diferents espais a partir de fragments de Palau i Fabre, però també de Jacint Verdaguer i Joan Maragall.
S'inclou un vídeo amb el poeta recitant el "Cant espiritual".
Dins l'apartat "Qui és qui", recull una breu fitxa descriptiva sobre la figura de l'escriptor: dades biogràfiques, publicacions, premis, etc.